Vdova (seriál)

Vdova, ktorá sa vysiela od 21. januára 2014 na TV JOJ, je dramatický seriál z mafiánskeho prostredia nakrútený podľa holandského originálu Penoza. V seriáli sa po dlhom čase mimo televízie objavila Michaela Čobejová.

Dej
Seriál prinesie napínavý príbeh ženy, ktorá tragicky príde o svojho manžela a musí sa postarať nielen o svoju rodinu, ale chce vypátrať aj pravdu o vražde svojho muža, ktorý bol prepojený na podsvetie. Hlavná hrdinka sa sama rozhodne preniknúť priamo do podsvetia.

Postavy
 Tamara Vicenová (Michaela Čobejová): kedysi bývala spokojnou ženou v domácnosti a matkou troch krásnych detí. Toto všetko sa zmenilo, keď bol jej muž Ivan zastrelený priamo pred očami najmladšieho syna. Od tohto momentu je Tamara vystavovaná neustálym výzvam a jej hlavným poslaním je ochrániť svoje deti pred nebezpečenstvami hroziacimi z mafie. Tamara je nútená spolupracovať so zločincami, a tak sa z krehkej ženy a matky stáva nekompromisná a tvrdá bojovníčka. Ukáže sa, že Tamara má vynikajúce inštinkty, je praktická, vie dobre plánovať a myslieť dopredu. Objaví v sebe vlastnosti a schopnosti, o ktorých doteraz nemala ani potuchy. Pre bezpečie svojich detí je ochotná spraviť takmer čokoľvek.
 Katarína Hrašková (Rebeka Poláková): je najmladšia z Vladimírovych detí, a tak je jeho minulosťou poznačená najmenej. Samozrejme, jej je jasné, z akého prostredia pochádza, ale zároveň je od neho zo všetkých detí najďalej. Je to milé dievča, ktoré sa snaží viesť normálny život bez klamstiev a predstierania. Táto snaha ju dostane do pasce, kedy bude lavírovať medzi pomocou sestre a záchranou svojho čerstvého manželstva. Katyka je veľmi citlivá a empatická. Za každých okolností vyžaruje pozitívnu energiu.
 Andrej Danilov (Milan Ondrík): vyrastal so zločinom v krvi. Svoje korene nezaprie. Nikdy ani len neuvažoval, že by sa mohol venovať nejakej normálnej – legálnej – činnosti a poctivo pracovať ako väčšina ľudí. Andrej je tak trochu diletant. Má impulzívnu povahu a veľmi často sa nechá uniesť, čo so sebou prináša rôzne následky. Nie je veľmi prezieravý. Vždy trpel tým, že nie je synom, akého by si jeho otec predstavoval a celý život sa mu snaží dokázať svoju cenu.
 Roman Ostrovský (Milo Kráľ): je kriminalista v pravom slova zmysle. Poctivý i ľudský, dôveryhodný, ochotný v mene svojho poslania položiť aj život. Nebezpečnou stránkou jeho povahy je jeho prílišná ambicióznosť, ktorá mu občas môže podrážať nohy. Niekedy koná podľa hesla, účel svätí prostriedky, a to nemusí byť vždy tou najlepšou cestou. Má komplikovaný osobný život, v ktorom momentálne prevláda strach, sklamanie a pocit viny.
 Ivan Vicen (Marián Miezga): začínal ako malý podvodníček a vekslák. Ako dieťa sídliska v divokých 90. rokoch vyrastal na krádežiach áut a drobných podvodoch. Stretnutím s rodinou Danilovovcov sa dostal do väčšieho biznisu. Ivan bol dobrý v tom, čo robil. Mal intuíciu a vedel predvídať. Vždy sa snažil vynechávať rodinu obchodných záležitostí. Svoju ženu Tamaru a tri deti nadovšetko ľúbil a z každých okolností boli pre neho na prvom mieste. Ich ochrana sa mu stala osudnou.
 Richard Schiller (Juraj Rašla): je hlavou veľkej zločineckej siete, ktorá sa pohybuje v jednej z najvyšších líg. Aristokratický vodca mafie je nekompromisným introvertom, ktorý zakopal všetky svoje emócie veľmi hlboko do svojich útrob. Je známy tým, že jeho konanie nepozná žiadne hranice.
 Jelena Abramová (Elena Podzámska): je príslušníčka veľkého ruského mafiánskeho klanu, ktorý je veľmi silný. Ich obchody sú obrovské rovnako ako aj ich vplyv, a preto sa ich bojí a celá stredná a východná Európa. Jelena je veľmi elegantná žena, ktorá má gráciu a štýl. Pod škrupinou chladnokrvnosti sa ale skrýva zraniteľné jadro. Jelena je tvrdá a nekompromisná obchodníčka. Ako žena ale túži po láske.

Série a časti
 Séria Časti Pôvodne vysielané Premiéra série Finále série 1 19 21. január 2014 27. máj 2014

Časti
#NázovRéžiaAdaptácia a scenárPremiéraShare(%)

Produkcia
Seriál bude natočený podľa holandského originálu Penoza, kde sa vysiela doteraz. Vlastnú verziu seriálu vysielala aj americká ABC pod názvom Red Widow, no odvysielala iba jednu sériu, resp. 8 častí a seriál zrušila kvôli nízkej sledovanosti. Slovenskú verziu bude vyrábať JOJ spoločne s DNA Porduction, ktorá pre JOJ v minulosti produkovala seriály ako Odsúdené alebo Dr. Dokonalý.

 Externé odkazy 



Referencie

Kategória:Televízne seriály TV JOJ
Kategória:Slovenské televízne seriály
Kategória:Televízne seriály z roku 2014